**Térinformatikai feladatok elvégzése a Google Maps segítségével**

Solve GIS tasks with Google Maps

Készítette: **Batár Ádám, Bures Tamás és Labát Anett** SZIE GTK ISZAM, IV. évfolyam

Témavezető: Dr. Pitlik László, egyetemi docens, SZIE GTK TKI

A világban számos szakterületen gondot okoz statisztikai felmérésekből származó adatok vizualizációja. A grafikus ábrázolása az adatoknak azért fontos, mert nagymértékben megkönnyítik az adatok megérthetőségét, fontosságát. Ilyen lehet, például a Központi Statisztikai Hivatal olyan irányú felméréseit, amikor megyékre lebontva hozzák nyilvánosságra a nemek megoszlását. Ekkor könnyen beláthatjuk, hogy a végtelen hosszúnak tűnő táblázatok helyett egy térképen történő megjelenítés sokkal szebb volna.

A dolgozat témája tehát olyan irányú fejlesztés volt, amely során a Google Maps ingyenesen elérhető szolgáltatását felhasználva olyan metódust hozzunk létre, aminek a végeredménye valamilyen interaktív, böngészőben megjelenő térkép rajta a megfelelő – és témakörbe illő – statisztikai adatok megjelenítése.

A szerzők megpróbálnak mindenre kitérni, és végigkísérni az olvasót a folyamat legelejétől egészen a végtermékig, beleértve az adatok előkészítését, átalakítását és megjelenítését egyaránt.